**Ministru kabineta rīkojuma projekta „Par valsts nekustamā īpašuma**

**„Matroži”, Sakas pagastā, Pāvilostas novadā, nodošanu Pāvilostas novada**

**pašvaldības īpašumā” sākotnējās ietekmes novērtējuma ziņojums (anotācija)**

|  |  |
| --- | --- |
| **I Tiesību akta projekta izstrādes nepieciešamība** | |
| 1. Pamatojums | Ministru kabineta rīkojuma projekts (turpmāk tekstā – Rīkojums) sagatavots, lai nodrošinātu Deklarācijas par Valda Dombrovska vadītā Ministru kabineta iecerēto darbību 3.2. apakšpunktā noteikto – samazināt administratīvo struktūru skaitu, pilnveidot civilās un militārās plānošanas principus atbilstoši NATO un ES doktrīnām, koncentrējot līdzekļus bruņoto vienību kaujas spēju paaugstināšanai.  Rīkojums ir pamatots ar Publiskas personas mantas atsavināšanas likuma 42.panta pirmo daļu, 43.pantu un likuma „Par pašvaldībām” 15.panta pirmās daļas 2.punktu. |
| 2. Pašreizējā situācija un problēmas | Rīkojums nepieciešams nekustamā īpašuma „Matroži”, Sakas pagastā, Pāvilostas novadā (turpmāk tekstā - Īpašums), nodošanai bez atlīdzības Pāvilostas novada pašvaldības īpašumā.  Saskaņā ar Nekustamā īpašuma valsts kadastra informācijas sistēmas datiem, Īpašums sastāv no zemes vienības 1,77 ha platībā – zemes vienības kadastra apzīmējums 6486 013 0060 un septiņām būvēm, būvju kadastra apzīmējumi 6486 013 0060 001, 6486 013 0060 002, 6486 013 0060 004, 6486 013 0060 005, 6486 013 0060 006, 6486 013 0060 007, 6486 013 0060 008.  Īpašums ierakstīts Sakas pagasta zemesgrāmatu nodalījumā Nr.100000116383 uz valsts vārda Aizsardzības ministrijas personā. Saskaņā ar Valsts zemes dienesta Dienvidkurzemes reģionālās nodaļas 21.12.2007.izsniegto Aktu par būves neesamību būve ar kadastra apzīmējumu 6486 013 0060 003 dabā neeksistē, izmaiņas zemesgrāmatā nav veiktas.  Ņemot vērā Nacionālo bruņoto spēku optimizāciju un administratīvo struktūru skaita samazināšanu, turpmāk Īpašums valsts aizsardzības funkciju nodrošināšanai nav nepieciešams. Aizsardzības ministrija ir pieņēmusi lēmumu par Īpašuma atsavināšanu.  Saskaņā ar valsts akciju sabiedrības „Valsts nekustamie īpašumi” (turpmāk tekstā – Sabiedrība) 2011.gada 14.marta vēstuli Nr.41/3432, Sabiedrības rīcībā nav informācijas par Īpašuma nepieciešamību valsts iestāžu vajadzībām, līdz ar to Sabiedrība konceptuāli neiebilst Īpašuma nodošanai Pāvilostas novada pašvaldības īpašumā.  Pāvilostas novada pašvaldība pārņems Īpašumu, lai veiktu likuma „Par pašvaldībām” 15.panta pirmās daļas 2.punktā noteikto funkciju – gādāt par savas administratīvās teritorijas labiekārtošanu un sanitāro tīrību, zaļo zonu uzturēšanu un ierīkošanu. Saskaņā ar Pāvilostas novada pašvaldības teritorijas plānojumu Īpašums ir iekļauts mežsaimniecībā izmantojamās teritorijas zonā, kurā atļauts ierīkot labiekārtotu tūrisma taku.  Saskaņā ar Nekustamā īpašuma valsts kadastra informācijas sistēmas datiem Īpašuma sastāvā atrodas dzīvojamā ēka ar kadastra apzīmējumu 6486 013 0060 002, kuras kadastrālā vērtība 2011.gada 1.janvārī ir 0,00 lati. Dabā dzīvojamā ēka ir faktiski sabrukusi. |
| 3.  Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Pamatojoties uz likuma „Par pašvaldībām” 21.panta pirmās daļas 17.punktu un 15.panta pirmās daļas 2.punktu, kā arī Publiskas personas mantas atsavināšanas likuma 43.pantu, Īpašums tiek nodots Pāvilostas novada pašvaldības īpašumā bez atlīdzības pašvaldības autonomās funkcijas veikšanai – gādāt par savas administratīvās teritorijas labiekārtošanu un sanitāro tīrību. Saskaņā ar Publiskas personas mantas atsavināšanas likuma 42.panta pirmo daļu, ja pašvaldība Īpašumu neizmanto norādītās funkcijas veikšanai, tā īpašumu bez atlīdzības nodod atpakaļ valstij. |
| 5.Projekta izstrādē iesaistītās institūcijas | Pāvilostas novada pašvaldība, Aizsardzības ministrija |
| 6.Iemesli, kādēļ netika nodrošināta sabiedrības līdzdalība | Tiesību akta projekta būtība nosaka, ka nav nepieciešama sabiedrības līdzdalība. |
| 7. Cita informācija | Iesniegtais Rīkojums attiecas uz 16.politikas jomu – valsts aizsardzības politiku.  Rīkojuma īstenošanai nav nepieciešami papildus līdzekļi no valsts vai pašvaldību budžeta. Pāvilostas novada pašvaldībai radīsies izdevumi pārreģistrējot Īpašumu zemesgrāmatā uz sava vārda. Pašvaldībai būs nepieciešami līdzekļi Īpašuma apsaimniekošanai un uzturēšanai.  Saskaņā ar informāciju no Nekustamā īpašuma valsts kadastra informācijas sistēmas datiem Īpašuma kadastrālā vērtība2011.gada 1.janvārī ir 2735,- lati. |

Anotācijas II– VII sadaļas - projekts šīs jomas neskar.

Ministru prezidenta biedrs,

aizsardzības ministrs A.Pabriks

Vīza: Aizsardzības ministrijas valsts sekretārs J.Sārts

*2011.10.13. 14:49*

*Dace Madžule*

*67300279, fakss 67300207*

*Dace.Madzule@vamoic.gov.lv*